Lanárska bašta

Lanárska bašta (, , ) je veža v rámci systému opevnenia mesta z obdobia stredoveku nachádzajúca sa na úpätí kopca Tampa pri južnej hranici historického centra mesta Brašov v Brašovskej župe v Sedmohradsku v Rumunsku. Má priznaný štatút kultúrnej pamiatky.

 Dejiny a charakteristika 
Prvá zmienka o budove bašty pochádza z roku 1416. Bašta sa nachádza na severnom úpätí pahorku Tâmpa a budova tak slúžila na obranu južnej časti stredovekého opevneného Brašova.

Budovu vážne poškodili požiare v rokoch 1461 a 1689, prićom po druhom požiari musela byť budova renovovaná. Po renovácii budova fungovala ako sklad materiálu. 

V roku 1894 bola stavba predaná za sumu 2000 florinov.

Stavba je kamenno-tehlová budova šesťuholníkového pôdorysu a jej výška dosahuje v závislosti od časti 10 - 12 metrov. Hrúbka stien dosahuje až 2 metre.brasovtour.com Budova bola pôvodne celá postavená z kameňa, tehlové časti sú dôsledkom rekonštrukcie po požiari v roku 1689.

V areáli bašty sa nachádza aj obytná budova postavená v roku 1794, ktorá sa využíva dodnes.enciclopediaromaniei.rowelcometoromania.ro

V roku 2006 bola budova reštaurovaná.ghidlocal.com

 Referencie 

Kategória:Stavby v Brašove
Kategória:Kultúrne pamiatky v Rumunsku
Kategória:Veže v Rumunsku
Kategória:Opevňovací systém Brašova
Kategória:Múzeá v Rumunsku